**ASUNTO OY LOHIVERKKO**

HALLITUKSEN KOKOUS

PÖYTÄKIRJA 2019-1

**AIKA 16.1.2019 klo 18**

**PAIKKA** Lohitie 19

**LÄSNÄ** Jorma Mäkinen, puheenjohtaja

Eila Salmi, jäsen

Katariina Ylijoki, jäsen (poissa kohta 3 käsittely)

Kari Pakarinen, jäsen

Teppo Häyrynen, jäsen

1. **KOKOUKSEN AVAUS JA PÄÄTÖSVALTAISUUS**

Puheenjohtaja totesi sen päätösvaltaiseksi, koska kaikki hallituksen jäsenet olivat mukana. Puheenjohtaja toimii kokouksen sihteerinä.

1. **EDELLISEN KOKOUKSEN PÖYTÄKIRJA**

Hyväksyttiin ja allekirjoitettiin kokouksen 2018-8 pöytäkirja.

1. **SÄHKÖAUTON LATAUS (liite 1)**

Ylijoki esitteli B11 ehdotuksen sähköauton latauspaikan rakentamisesta autopaikalleen. Kyseessä on osakkaan muutostyö, johon on saatava yhtiön lupa. Muutostyöstä aiheutuvat kaikki kustannukset maksaa latauspisteen haluava osakas, yhtiölle ja muille osakkaille ei aiheudu kustannuksia latauspisteen elinkaaren aikana. Osakas vastaa latauspisteen aiheuttamista vahingoista yhtiölle ja muille osakkaille. Muiden osakkaiden yhdenvertaisuus taataan myös tulevaisuudessa heidän halutessaan rakentaa latauspiste. Asiasta laaditaan erillinen sopimus yhtiön ja osakkaan välillä. Päätöksen asiasta tekee yhtiökokous.

Asian käsittelyn ajaksi Ylijoki poistui kokouksesta.

Hallitus päätti seuraavista toimenpiteistä:

* + - Ylijoki valtuutetaan tilaamaan omalla kustannuksellaan Plugit Finland-yhtiön tarjoaman selvityksen, jossa selvitetään kiinteistön olosuhteet, lataustarve ja toimenpide-esitykset hankkeen toteuttamiseksi ja kustannusarvio
		- isännöitsijä tekee latauspisteen tarvekartoituksen 29.1.2019 hallituksen kokoukseen
		- Plugit Finland kutsutaan esittelemään selvityksen tulokset osakkaille
		- hallitus käsittelee selvityksen ennen yhtiökokousta
		- yhtiökokous käsittelee osakkaan muutostyölupapyynnön ja päättää asiasta
1. **VUODEN 2019 TALOUSARVIO: KUNNOSSAPITO (liite 2)**

Käsiteltiin ja päivitettiin kuntoarvioon ja osakaskyselyyn perustuva esitys. Esityksen loppusumma 29450 €. Isännöitsijä tarkistaa vielä muuttuneen speksin kustannusarviot. Käsitellään 29.1.2019 talousarviokokouksessa.

1. **MUUT ASIAT**

- käytiin läpi vakuutusmeklarin selvitys, miten yhtiön vakuutus kattaa myrskyn kaatamien puiden aiheuttamat vahingot. Asiasta tiedotetaan osakastiedotteella myöhemmin.

- Fortum raportoi lämmönjakolaitteiden mahdollisesta viasta. Jostain syystä mittarien huoltosulut olivat kiinni. Miksi, syytä ei tiedetä. Bodö teki huollon 21.12.2018, eikä raportoinut viasta. Onko Bodöllä avain huoltotiloihin?

- yhtiökokous pidetään 5.3.2019 klo 18.

1. **VIESTINTÄ OSAKKAILLE**

Tiedote laaditaan 29.1.2019 kokouksen jälkeen.

1. **SEURAAVA HALLITUKSEN KOKOUS**

Pidetään talousarviokokous 29.1.2019 klo 18.00.

1. **KOKOUKSEN PÄÄTTÖ**

Puheenjohtaja päätti kokouksen klo 20.01.

Jorma Mäkinen Katariina Ylijoki

Puheenjohtaja

Eila Salmi Kari Pakarinen

Teppo Häyrynen